ชื่อสถานที่: พลาฟิชชิ่งปาร์ค
ประเภท: ร้านอาหาร กาแฟ เบเกอรี่
ตำบล: พลา
อำเภอ: บ้านฉาง
จังหวัด: ระยอง
รหัสไปรษณีย์: 21130
พิกัด: 12.68547, 101.03998

สุดยอดร้านในดวงใจ อาหารอร่อย บรรยากาศดี (ไม่ใช่วิวสวยแต่ได้อารมณ์ริมทุ่งชนบท + ความตั้งใจ จริงใจ ใสใส ในการทำอาหาร) ยังจำความรู้สึกตอนที่ลุงยกอาหารมาเสิร์ฟเสร็จแล้วยืนหอบได้ดี (ลุงไม่อยู่แล้ว) แนะนำปลาตะเพียนถอดก้าง ห้ามพลาด อร่อยที่สุดในสามโลก ลูกชิ้นปลากรายแท้ๆ ยังมีแต่ไม่ทุกวัน เชิงปลากรายทอดหรือต้มยำก็อร่อย (หมดเร็ว) ยำตะไคร้ได้ที่หนึ่งแต่ต้องถามว่าลูกสาวป้าอยู่มั้ยเพราะจะซอยตะไคร้ได้ละเอียดสุดๆ ถ้าไม่มียำถั่วพูก็ได้ (ป้าจะแช่ถั่วพลูที่ซอยแล้วในน้ำโซดาเพื่อลดกลิ่นเหม็นเขียว) ลาบเป็ดก็ไม่ควรพลาด เนื้อหยุ่นๆ คลุกเคล้ามาเป็นอย่างดี (แอบสงสัยมาตลอดว่าป้าแกไปจับเป็ดที่เดินแถวนั้นมาทำให้รึเปล่าเพราะนานมาก) ที่เหลือให้ป้าแนะนำเพราะแกจะมีไฮไลทป์ระจำวันที่ไม่เหมือนกัน ส่วนใหญ่เปลี่ยนไปตามปลาแปลกๆ ที่ป้าแกไปซื้อได้มาตั้งแต่ตีห้า ข้อควรระวัง ช้ามากที่สุดๆๆ ต่อให้โทรสั่งแกก็ไม่ทำก่อน แกบอกไม่อร่อย แนะนำครับ น่ากินที่สุดในสามโลก แต่ต้องเตรียมตัวดีๆ ก่อนไปนิดนึง เพราะเน้นอีกทีว่าช้ามาก